รัฐบาลไทย-ข่าวทำเนียบรัฐบาล-กรมการขนส่งทางบก เตือนประชาชนอย่าหลงเชื่อทำใบขับขี่ปลอมทางออนไลน์และอย่าโอนเงินโดยเด็ดขาด พร้อมเผยรายชื่อเพจเฟซบุ๊กปลอมกว่า 23 เพจ
วันเสาร์ที่ 18 กุมภาพันธ์ 2566
กรมการขนส่งทางบก เตือนประชาชนอย่าหลงเชื่อทําใบขับขี่ปลอมทางออนไลน์และอย่าโอนเงินโดยเด็ดขาด พร้อมเผยรายชื่อเพจเฟซบุ๊กปลอมกว่า 23 เพจ
...
กรมการขนส่งทางบก เตือนประชาชนอย่าหลงเชื่อทําใบขับขี่ปลอมทางออนไลน์และอย่าโอนเงินโดยเด็ดขาด พร้อมเผยรายชื่อเพจเฟซบุ๊กปลอมกว่า 23 เพจ ย้ําหากพบการปลอมแปลงใบขับขี่จะดําเนินคดีทุกรายและลงโทษผู้ฝ่าฝืนขั้นสูงสุด
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ณ ปัจจุบันมีกลุ่มมิจฉาชีพแอบอ้างว่าสามารถรับทําธุรกรรมกับ กรมการขนส่งทางบก (ขบ.) ผ่านทางเพจเฟซบุ๊ก โดยเฉพาะรับทําหรือต่ออายุใบขับขี่รถยนต์ พฤติกรรมของกลุ่มมิจฉาชีพจะนํารูปตราสัญลักษณ์ ขบ. มาใส่ในรูปโปรไฟล์ หรือนํารูปภาพของผู้ที่ได้รับใบขับขี่มาแอบอ้าง เพื่อสร้างความน่าเชื่อถือ โดยจะโฆษณาหลอกลวงว่าสามารถออกใบขับขี่หรือต่ออายุใบขับขี่ โดยไม่ต้องเดินทางไปที่สํานักงานขนส่ง หรือใช้คําว่า “รับทําใบขับขี่ไม่ต้องสอบ ไม่ต้องอบรม รอรับได้เลย” และมีการเรียกเก็บค่าใช้จ่ายในการดําเนินการอยู่ที่ประมาณ 1,000 - 6,000 บาท เมื่อผู้เสียหายโอนเงินไปแล้วจะเรียกร้องให้โอนเงินเพิ่มอีกและเงียบหาย ไม่สามารถตามคืนได้หรือจะได้รับใบขับขี่ปลอม ซึ่ง ขบ. ได้ติดตามดําเนินการเรื่องดังกล่าวอย่างจริงจังและต่อเนื่อง โดยได้แจ้งความดําเนินคดีไปแล้ว 52 ราย ทั้งนี้ ขบ. ตรวจพบเพจเฟซบุ๊กปลอมอีกจํานวน 23 เพจ ดังนี้ 1) เพจเฟซบุ๊ก “รับทําใบขับขี่” โดยใช้โลโก้ ขบ. 2) เพจเฟซบุ๊ก “รับทําใบขับขี่ สอนขับรถยนต์ พร้อมสอบใบขับขี่” 3). เพจเฟซบุ๊ก “โรงเรียนสอนขับรถ สอบ และ อบรมใบขับขี่ UPd” 4) เพจเฟซบุ๊ก “บริการรับจองคิวอบรม/ทํา/ต่อ ใบขับขี่ใหม่” 5) เพจเฟซบุ๊ก “รับปรึกษางานใบขับขี่ ทําใหม่ ต่อใบขับขี่ เปลี่ยนประเภท ตรวจประวัติ” 6) เพจเฟซบุ๊ก “รับทําใบขับขี่ออนไลน์ ราคาถูก by เจ๊พร” 7) เพจเฟซบุ๊ก “ใบขับขี่ออนไลน์” 8) เพจเฟซบุ๊ก “รับทําใบขับขี่ ทุกชนิด” 9) เพจเฟซบุ๊ก “รับทําใบขับขี่ทุกชนิด” 10) เพจเฟซบุ๊ก “รับทําใบขับขี่ถูกกฎหมายทั้วไทย” 11) เพจเฟซบุ๊ก “รับทําใบขับขี่ทุกชนิด” 12) เพจเฟซบุ๊ก “รับทําใบขับขี่ เด้งด่วน” 13) เพจเฟซบุ๊กภายใต้ชื่อ “DEE” หรือ แอดไลน์ @395ifebq 14) เพจเฟซบุ๊ก “รับทําใบขับขี่แบบเร่งด่วน” 15) เพจเฟซบุ๊ก “รับทําใบขับขี่ทุก ชนิด” โดยใช้โลโก้ ขบ. 16) เพจเฟซบุ๊กภายใต้ชื่อ “Sukson Chaiyarat” 17) เพจเฟซบุ๊ก “รับทําใบขับขี่” 18) เพจเฟซบุ๊ก “รับทําใบขับขี่ทุกประเภท ถูกกฎหมาย” 19) เพจเฟซบุ๊ก “รับทําใบขับขี่ มอเตอร์ไซค์รถยนต์” 20) เพจเฟซบุ๊ก “รับทําใบขับขี่ทั่วประเทศ” 21) เพจเฟซบุ๊ก “รับทําใบขับขี่มอเตอร์ไซค์-รถยนต์ทุกรุ่น” 22) เพจเฟซบุ๊ก “รับทําใบขับขี่รถทุกรุ่น” และ 23) เพจเฟซบุ๊ก “รับทําใบขับขี่ด่วน รถทุกชนิด”
ขบ. ขอเตือนประชาชนว่าอย่าหลงเชื่อหรือทําธุรกรรมกับเพจเหล่านี้เด็ดขาดจะทําให้สูญเสียทรัพย์สินและเอกสารส่วนบุคคล และเสี่ยงได้รับใบขับขี่ปลอม ซึ่งผู้หลงเชื่อจะมีความผิดตามประมวลกฎหมายอาญาความผิดฐานปลอมแปลงเอกสารทางราชการหรือใช้เอกสารราชการปลอม มีโทษจําคุกตั้งแต่ 6 เดือน - 5 ปี ปรับตั้งแต่ 10,000 - 100,000 บาท หรือทั้งจําทั้งปรับ ทั้งนี้ หากพบเพจเฟซบุ๊กปลอมขอให้กดรายงานบัญชีหรือเพจเฟซบุ๊ก (report) หรือสามารถแจ้งเบาะแสมายัง ขบ. ได้โดยตรง หรือ โทร.1584 ตลอด 24 ชั่วโมง
ขบ. ขอย้ําว่าการขอรับใบขับขี่ทุกชนิดมีมาตรฐานเดียวกันทั่วประเทศ ผู้ที่ต้องการขอรับใบขับขี่สามารถดําเนินการ ตั้งแต่การตรวจสอบเอกสาร การทดสอบสมรรถภาพร่างกาย การอบรม การทดสอบข้อเขียน การทดสอบขับรถ ที่สํานักงานขนส่งหรือโรงเรียนสอนขับรถที่รับรองโดย ขบ. และการถ่ายรูปเพื่อออกใบอนุญาตขับรถต้องมาดําเนินการได้ที่สํานักงานขนส่งเท่านั้น สําหรับผู้ที่ต้องการขอรับใบขับขี่ใหม่สามารถจองคิวล่วงหน้าผ่านแอปพลิเคชัน DLT Smart Queue ซึ่งสามารถเลือกสํานักงานขนส่ง วันและเวลาที่สะดวกได้ด้วยตนเอง ซึ่งอัตราค่าธรรมเนียมตามกฎหมายกําหนด (รวมค่าคําขอ) ใบขับขี่รถยนต์ส่วนบุคคลชั่วคราว 205 บาท ใบขับขี่รถจักรยานยนต์ชั่วคราว 105 บาท ในส่วนการต่ออายุใบขับขี่สามารถเข้ารับบริการได้โดยไม่ต้องจองคิวล่วงหน้า (walk in ) อัตราค่าธรรมเนียมในการต่ออายุใบขับขี่รถยนต์ส่วนบุคคล 505 บาท ใบขับขี่รถจักรยานยนต์ส่วนบุคคล 255 บาท